
Parlamentul  României

Camera  Deputaţilor

Comisia pentru industrii                                                  Comisia pentru administraţie 
              si servicii                                                           publică, amenajarea teritoriului

                                                                                                    şi echilibru ecologic     
Bucureşti, 16.03.2009                                                             Bucureşti, 16.03.2009
Nr.23/93/2009                                                                             Nr.26/237/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional, transmis pentru dezbatere şi avizare în fond, în procedură de urgenţă, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu nr.P.L.x 110 din 16 februarie 2009.


Prin obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                          VICEPREŞEDINTE,

                   Iulian Iancu                                                   Mircea Duşa    

Parlamentul  României

Camera  Deputaţilor

Comisia pentru industrii                                                                                          Comisia pentru administraţie publică, 
              si servicii                                                                                                amenajarea teritoriului şi echilibru ecologic               

Bucureşti, 16.03.2009                                                                                                                    Bucureşti, 16.03.2009
Nr.23/93/2009                                                                                                                                  Nr.26/237/2009
RAPORT    COMUN

asupra proiectului de Lege pentru aprobarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate pentru dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.217/2008 privind reluarea pentru anul 2009 a Programului de stimulare a înnoirii Parcului auto naţional, transmis cu adresa nr.P.L.x 110 din 16 februarie 2009.

Ordonanţa de urgenţă are ca obiect de reglementare continuarea acţiunilor de reducere a poluării aerului datorită emisiilor de gaze de eşapament de la autoturismele vechi, conform obligaţiilor ce îi revin României în calitate de stat membru al Uniunii Europene şi în baza Strategiilor Tematice în domeniul Poluării Aerului şi pentru Mediul Urban, elaborate de către Comisia Europeană.

Ordonanţa de urgenţă a fost avizată favorabil de Consiliul Legislativ, conform avizului nr.1585 din 8 decembrie 2007, cu observaţii şi propuneri privind normele de tehnică legislativă care au fost preluate în text.

În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul 1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 11 februarie 2009.

Proiectul de lege a fost avizat favorabil de Comisia juridică, de disciplină şi imunităţi, conform avizului nr.P.L.x 110 – 31/211 din 25 februarie 2009 şi de Comisia pentru buget, finanţe şi bănci, conform avizului nr.22/129 din 5 martie 2009.

Examinarea proiectului de lege a avut loc în şedinţe separate ale celor două comisii sesizate în fond, la data de 10 martie 2008.

La lucrări au fost prezenţi, din partea Comisiei pentru industrii şi servicii, 25 deputaţi din totalul de 28 deputaţi membri ai comisiei şi din partea Comisiei pentru administraţie publică, amenajarea teritoriului şi echilibru ecologic, 28 deputaţi din totalul de 31 deputaţi membri ai comisiei.

La dezbaterile asupra proiectului de lege au participat, din partea Ministerului Mediului – domnul Doru Laurian Bădulescu - secretar de stat şi domnul Adrian Chesaru - consilier şi din partea Administraţiei Fondului pentru Mediu – domnul Cornel Brezuică - director şi doamna Claudia Cojocaru - şef serviciu.

Având în vedere avizele favorabile asupra proiectului de lege ale Consiliului Legislativ, Comisiei juridice, de disciplină şi imunităţi şi Comisiei pentru buget, finanţe şi bănci, precum şi propunerile deputaţilor în cadrul dezbaterilor, membrii celor două comisii au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise şi amendamente respinse.

Prin obiectul de reglementare şi conţinut, proiectul de lege face parte din categoria legilor ordinare.

I.   A M E N D A M E N T E    A D M I S E
	Nr.

crt.
	Text O.U.G. nr.217/2008
	Text adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

pentru aprobarea Ordonanţei de urgenţă a Guvernului nr.217/2008

 privind reluarea pentru anul 2009 a Programului de stimulare a înnoirii Parcului auto naţional


	
	

	2
	______
	ARTICOL UNIC. – Se aprobă Ordonanţa de urgenţă a Guvernului nr.217 din 4 decembrie 2008 privind reluarea pentru anul 2009 a Programului de stimulare a înnoirii Parcului auto naţional, publicată în Monitorul Oficial al României, Partea I, nr.848 din 17 decembrie 2008.

	ARTICOL UNIC. – Se aprobă Ordonanţa de urgenţă a Guvernului nr.217 din 4 decembrie 2008 privind reluarea pentru anul 2009 a Programului de stimulare a înnoirii Parcului auto naţional, publicată în Monitorul Oficial al României, Partea I, nr.848 din 17 decembrie 2008, cu următoarele modificări:

	

	3
	ORDONANŢĂ DE URGENŢĂ

privind reluarea pentru anul 2009 a Programului de stimulare a înnoirii Parcului auto naţional


	Nemodificat
	Nemodificat
	


	0
	1
	2
	3
	4

	4 
	Art.1. – Se aprobă reluarea pentru anul 2009 a Programului de stimulare a înnoirii Parcului auto naţional, denumit în continuare Program, în condiţiile stabilite prin prezenta ordonanţă de urgenţă.


	Nemodificat
	Nemodificat
	

	5 
	Art.2. – Obiectivul prezentei ordonanţe de urgenţă este diminuarea poluării prin scoaterea din uz a autoturismelor vechi, proprietate a persoanelor fizice române, cu nivel de poluare foarte ridicat.


	Nemodificat
	Nemodificat
	

	6 
	Art.3. – În sensul prezentei ordonanţe de urgenţă, termenii şi expresiile de mai jos se definesc astfel:

a) Autoritatea – Administraţia Fondului pentru Mediu;

b) autoturism uzat – orice autoturism înmatriculat în România având o vechime mai mare sau egală cu 10 ani de la anul fabricaţiei, aflat în stare de funcţionare, care conţine cumulativ următoarele componente esenţiale: motorul, transmisia, trenul de rulare, caroseria, şasiul, precum şi echipamentele electronice de gestionare a funcţiilor vehiculului şi dispozitivul catalizator, dacă acestea au fost prevăzute din fabricaţie;

c) autoturism nou – un autoturism care nu a fost înmatriculat niciodată;

d) proprietar – orice persoană fizică având domiciliul sau reşedinţa în România, care deţine în proprietate un autoturism uzat înmatriculat pe numele său, precum şi moştenitorii săi;

e) producător validat – orice persoană juridică, producător, importator autorizat de autoturisme sau distribuitor autorizat al acestuia, căreia i-a fost aprobată cererea de înscriere în Program.


	Nemodificat
	Nemodificat

Nemodificat

1. La articolul 3, literele b), c) şi e) vor avea următorul cuprins:
b) autoturism uzat – orice autoturism înmatriculat în România având o vechime mai mare sau egală cu 10 ani de la anul fabricaţiei, care conţine cumulativ următoarele componente esenţiale: motorul, transmisia, trenul de rulare, caroseria, şasiul, precum şi echipamentele electronice de gestionare a funcţiilor vehiculului şi dispozitivul catalizator, dacă acestea au fost prevăzute din fabricaţie;

c) autoturism nou – orice autoturism care nu a fost înmatriculat niciodată;

Nemodificat

e) producător validat – orice persoană juridică, producător sau importator de autoturisme autorizat, sau distribuitor autorizat al acestora, căreia i-a fost aprobată cererea de înscriere în Program.


	Reglementarea poate prevedea fie condiţia de a fi în stare de funcţionare, ceea ce înseamnă că are toate componentele în dotare, fie condiţia de a conţine cumulativ componentele esenţiale enumerate. Cele două condiţii sunt incompatibile.

Exprimare corectă.



	7 
	Art.4. – (1) Orice persoană juridică, producător, importator autorizat sau reprezentanţii autorizaţi ai acestora, care solicită validarea pentru înscrierea în Program, depune la Autoritate o documentaţie care va fi asimilată proiectelor de mediu în sensul Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificări şi completări ulterioare.

(2) Producătorul validat garantează accesul la Program al persoanei fizice care depune în termen toate documentele necesare pentru achiziţionarea unui autoturism nou. În cazul în care accesul nu se realizează din culpa producătorului validat, acesta este obligat să ofere persoanei fizice respective posibilitatea achiziţionării unui autoturism nou la un preţ mai mic cu 3.800 lei faţă de preţul de achiziţie al autoturismului nou respectiv.


	Nemodificat
	2. La articolul 4, alineatul (1) va avea următorul cuprins:
Art.4. – (1) Orice persoană juridică, producător, importator sau distribuitor autorizat al acestora, care solicită validarea pentru înscrierea în Program, depune la Autoritate o documentaţie care va fi asimilată proiectelor de mediu în sensul Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificări şi completări ulterioare.

Nemodificat
	Reprezentanţii autorizaţi sunt distribuitori.


	8 
	Art.5. – (1) Autoritatea analizează documentaţia depusă şi prin structurile sale de decizie aprobă cererile care îndeplinesc criteriile impuse pentru validare.

(2) Autoritatea face publică lista persoanelor juridice validate.


	Nemodificat
	(1) Nemodificat

3. La articolul 5, alienatul (2) va avea următorul cuprins:
(2) Autoritatea face publică lista producătorilor validaţi.


	Persoanele juridice validate sunt producătorii definiţi la art.3 lit.e).



	9 
	Art.6. – Poate beneficia de o primă în cuantum de 3.800 lei orice proprietar/moştenitor al unui autoturism uzat, care îndeplineşte cumulativ următoarele condiţii:

a) s-a înscris la un producător validat pentru achiziţionarea unui autoturism nou;

b) a predat autoturismul uzat spre casare unui operator economic autorizat, conform prevederilor legale, să desfăşoare activităţi de colectare a vehiculelor scoase din uz, obţinând un certificat de distrugere;

c) a radiat autoturismul uzat;

d) achiziţionează un autoturism nou de la producătorul validat la care s-a înscris.


	Nemodificat
	Nemodificat

	

	10 
	Art.7. – Suma prevăzută la art.6 va putea fi obţinută o singură dată şi se va scădea din preţul de achiziţie al unui autoturism nou.


	Nemodificat
	Nemodificat
	

	11 
	Art.8. – (1) Se interzic omologarea pentru circulaţie, reînmatricularea ulterioară a unui autoturism uzat, predat spre casare conform prevederilor art.6, pentru care s-a eliberat un certificat de distrugere a autoturismului uzat, şi reutilizarea caroseriei, saşiului ori a motorului acestuia.

(2) Comercializarea ulterioară a autoturismelor prevăzute la alin.(1) sau introducerea pe orice cale spre reutilizare a caroseriei, şasiului ori a motorului acestora de către operatorii economici autorizaţi prevăzuţi la art.6 lit.b) constituie contravenţie şi se sancţionează cu amendă de la 10.000 lei la 20.000 lei.

(3) Constatarea contravenţiei prevăzute la alin.(2) şi aplicarea sancţiunilor se realizează de personal împuternicit din cadrul Gărzii Naţionale de Mediu.


	Nemodificat
	Nemodificat
	

	12 
	Art.9. – Prevederile art.8 alin.(2) şi (3) referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat
	Nemodificat
	

	13 
	Art.10. – Pentru ducerea la îndeplinire în anul 2009 a prevederilor prezentei ordonanţe de urgenţă, se alocă de la Fondul pentru mediu suma de 228.000 mii lei, din sumele încasate de Administraţia Fondului pentru Mediu.


	Nemodificat
	Nemodificat
	

	14 
	Art.11. – Instrucţiunile privind modalităţile de aplicare a prezentei ordonanţe de urgenţă se aprobă prin ordin al ministrului mediului şi dezvoltării durabile, în termen de 30 zile de la data intrării în vigoare a prezentei ordonanţe de urgenţă.


	Nemodificat
	Nemodificat
	

	15 
	Art.12. – Programul se aplică, în limita sumei alocate, până la data de 11 decembrie 2009.


	Nemodificat
	Nemodificat
	


II.   A M E N D A M E N T E    R E S P I N S E
	Nr.

crt.
	Text proiect de lege
	Amendamente propuse

Autor
	I. Motivaţia susţinerii
II. Motivaţia respingerii


	Camera decizională

	0
	1
	2
	3
	4

	1
	Art.4 (2) Producătorul validat garantează accesul la Program al persoanei fizice care depune în termen toate documentele necesare pentru achiziţionarea unui autoturism nou. În cazul în care accesul nu se realizează din culpa producătorului validat, acesta este obligat să ofere persoanei fizice respective posibilitatea achiziţionării unui autoturism nou la un preţ mai mic cu 3.800 lei faţă de preţul de achiziţie al autoturismului nou respectiv.


	 „Art.4 (2) Producătorul validat garantează accesul la Program al persoanei fizice care depune în termen toate documentele necesare pentru achiziţionarea unui autoturism nou. În cazul în care accesul nu se realizează din culpa producătorului validat, acesta este obligat să ofere persoanei fizice respective posibilitatea achiziţionării unui autoturism nou la un preţ mai mic cu 4.250 lei faţă de preţul de achiziţie al autoturismului nou respectiv.”

Dep.Mihai Voicu – PNL


	I. Motivaţia susţinerii:
La data adoptării în Guvern a O.U.G. nr.217/2008, suma de 3800 lei reprezenta contravaloarea a 1000 euro. Acest amendament are ca obiectiv actualizarea sumei în lei.
II. Motivaţia respingerii:

Modificarea propusă ar conduce la reducerea numărului de vehicule uzate care ar putea beneficia de prevederile reglementării.
	Camera Deputaţilor

	2
	Art.6. – Poate beneficia de o primă în cuantum de 3.800 lei orice proprietar/ moştenitor al unui autoturism uzat, care îndeplineşte cumulativ următoarele condiţii:

a) s-a înscris la un producător validat pentru achiziţionarea unui autoturism nou;

b) a predat autoturismul uzat spre casare unui operator economic autorizat, conform prevederilor legale, să desfăşoare activităţi de colectare a vehiculelor scoase din uz, obţinând un certificat de distrugere;

c) a radiat autoturismul uzat;

d) achiziţionează un autoturism nou de la producătorul validat la care s-a înscris.


	„Art.6. – Poate beneficia de o primă în cuantum de 4.250 lei orice proprietar/ moştenitor al unui autoturism uzat, care îndeplineşte cumulativ următoarele condiţii:

a) s-a înscris la un producător validat pentru achiziţionarea unui autoturism nou;

b) a predat autoturismul uzat spre casare unui operator economic autorizat, conform prevederilor legale, să desfăşoare activităţi de colectare a vehiculelor scoase din uz, obţinând un certificat de distrugere;

c) a radiat autoturismul uzat;

d) achiziţionează un autoturism nou de la producătorul validat la care s-a înscris.”
Dep.Mihai Voicu – PNL
	I. Motivaţia susţinerii:
La data adoptării în Guvern a O.U.G. nr.217/2008, suma de 3800 lei reprezenta contravaloarea a 1000 euro. Acest amendament are ca obiectiv actualizarea sumei în lei.

II. Motivaţia respingerii:

Modificarea propusă ar conduce la reducerea numărului de vehicule uzate care ar putea beneficia de prevederile reglementării.
	Camera Deputaţilor


	3
	
	
	
	

	3
	Art.10. – Pentru ducerea la îndeplinire în anul 2009 a prevederilor prezentei ordonanţe de urgenţă, se alocă de la Fondul pentru mediu suma de 228.000 mii lei, din sumele încasate de Administraţia Fondului pentru Mediu.


	„Art.10. – Pentru ducerea la îndeplinire în anul 2009 a prevederilor prezentei ordonanţe de urgenţă, se alocă de la Fondul pentru mediu suma de 255.000 mii lei, din sumele încasate de Administraţia Fondului pentru Mediu.”

Dep.Mihai Voicu – PNL


	I. Motivaţia susţinerii:

Prin această modificarea se urmăreşte corelarea sumei totale cu creşterea cuantumului alocat pentru o persoană fizică.

Sursa de finanţare: bugetul Fondului pentru Mediu (creşterea sumei totale alocate de la acest buget).
II. Motivaţia respingerii:

Suplimentarea fondului ar conduce la diminuarea sumelor alocate pentru alte programe de îmbunătăţire a mediului.


	Camera Deputaţilor


                                          PREŞEDINTE,                                                                VICEPREŞEDINTE,

                                            Iulian Iancu                                                                         Mircea Duşa    

                                           SECRETAR,                                                                        SECRETAR,
                                          Mircea Marin                                                           Mihai Cristian Apostolache       
Raportori:

Dep.Iulian Iancu – PSD+PC
Dep.Mircea Marin – PD-L

Dep.Robert Negoiţă – PSD+PC
Dep.Aurelia Vasile – PSD+PC
Dep.George Ionescu – PD-L

Dep.Dumitru Chiriţă – PSD+PC

Dep.Cornel Pipetea – PNL

Dep.Nicuşor Păduraru – PD-L

Dep.Cristian Petrescu – PD-L

Dep.Oana Manolescu – Minorităţi Naţionale
Consilieri parlamentari,                                                                                                                                                                                                                                                                                     Experţi,
Ioan Bivolaru                                                                                                                                                                                                                                                                                                     Iulia Toader
Daniel Bădina                                                                                                                                                                                                                                                                                                    Monica Dima
Octavian Martin

